**Apstiprinu**

**PII “Varavīksne” vadītāja**

 **\_\_\_\_\_\_\_\_\_\_\_\_\_\_\_\_/Aija Ivuškāne/**

 ***(paraksts)***

 **Jelgava, 2021.gada 31.augusts**

**SIA “Mītavas Elektra”**

**Pirmsskolas izglītības iestādes “Varavīksne”**

**Iekšējās kārtības noteikumi**

**1. Vispārīgie jautājumi**

SIA “Mītavas Elektra” Pirmsskolas izglītības iestādes “Varavīksne” (turpmāk - Iestādes) iekšējās kārtības noteikumi izdoti saskaņā ar Izglītības likuma 54. panta 2. punktu, Vispārējās izglītības likuma 10. panta trešās daļas 2. punktu, Bērnu tiesību aizsardzības likumu, Ministru kabineta 24.11.2009. noteikumus Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos”, Ministru kabineta 23.03.2010. noteikumus Nr. 277 „Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”, Ministru kabineta 01.02.2011. noteikumus Nr. 89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi”, Valsts pārvaldes iekārtas likuma 72. panta 2. punktu, Ministru kabineta 31.07.2012. noteikumus Nr. 533 „Noteikumi par valsts pirmsskolas izglītības vadlīnijām”, citiem spēkā esošiem likumiem un tiem atbilstošiem normatīviem aktiem un Pirmsskolas izglītības iestādes “Varavīksne” nolikumu.

Pielikums. MK noteikumi Nr. 533 aizstāt ar MK noteikumiem Nr. 716. Papildinat ar MK noteikumiem Nr. 779 ‘’Noteikumi par visparējās izglītības iestāžu pedagoģiskā procesa organizēšanai nepieciešamo obligāto dokumentāciju’’

**2. Noteikumi nosaka:**

2.1. audzēkņu un vecāku tiesības;

2.2. audzēkņu un vecāku pienākumus;

2.3. izglītības procesa organizāciju;

2.4. kārtību kādā notiek bērnu atvešana uz iestādi un aizvešana no tās;

2.5. drošības nodrošināšanu iestādē;

2.6. kārtību, kādā iestādē uzturas nepiederošas personas;

2.7. kārtību, kādā tiek veikti norēķini par bērna Iestādes apmeklējumu;

2.8. rīcību gadījumos, kad bērns neapmeklē iestādi;

2.9. par piecgadīgo un sešgadīgo bērnu izglītību;

2.10. uzņemšanas un atskaitīšanas kārtību;

2.11. atbildību par noteikumu neievērošanu;

2.12. kārtību, kādā darbinieki un vecāki tiek iepazīstināti ar noteikumiem;

2.13. noslēguma jautājumi.

**3. Audzēkņu tiesības**

3.1. Apmeklēt Iestādi un apgūt vecāku apmaksātu pirmsskolas izglītības programmu, izmantojot Iestādes telpas, inventāru un materiālo bāzi.

3.2. Iegūt kvalitatīvas zināšanas, prasmes un iemaņas, apgūstot kompetencēs balstītu izglītības programmas saturu.

3.3. Mācību un audzināšanas procesā brīvi izteikt un aizstāvēt savas domas un uzskatus, paust attieksmi, attīstīt spējas un intereses, iegūt izpratni par dzīvības, veselības un drošības svarīgumu, apgūt izpratni par lokālpatriotismu un pilsonisko līdzdalību.

3.4. Uz dzīvībai un veselībai drošiem apstākļiem Iestādē un tās organizētajos pasākumos, aizsardzību no fiziskās un psihiskās vardarbības un ekspluatācijas, no nodarbināšanas bīstamos vai bērna veselībai kaitīgos apstākļos.

3.5. Pārstāvēt iestādi dažāda mēroga pasākumos, koncertos, skatēs.

3.6.Audzēkņiem ir atļauts uz Iestādi ņemt līdzi viegli mazgājamas un kopjamas rotaļlietas izņemot mīkstās, pūkainās, ja vien tās neveicina vardarbību, negatīvu sāncensību un agresivitāti. Par līdzi paņemtajām rotaļlietām pedagogs nav atbildīgs. Pandēmijas laikā iespējami aizliegumi.

**4. Vecāku tiesības**

4.1. Saņemt informāciju no skolotājām, vadītājas par Iestādes darbību, piedāvātajām izglītības programmām un jautājumiem, kas saistīti ar bērnu audzināšanu un attīstību, drošību, ziņas par bērna veselības stāvokļa izmaiņām.

4.2. Saņemt pamatotu savu bērnu zināšanu un uzvedības novērtējumu, ieteikumus bērna attīstības veicināšanā.

4.3. Zināt Iestādes grupu pasākumu un ekskursiju norises laiku, maršrutu, mērķi, ilgumu.

4.4. Piedalīties grupas vecāku sapulcēs, Iestādes pasākumos, nepārkāpjot sanitārās normas.

4.5. Izteikt un aizstāvēt savas domas un uzskatus, paust pamatotu attieksmi par Iestādes darba organizāciju, izglītības procesu un izteikt priekšlikumus un objektīvu kritiku Iestādes darba pilnveidošanai, vēršoties pie grupas skolotāja un Iestādes vadītājas.

4.6. Domstarpību gadījumā lūgt palīdzību iestādes administrācijai.

4.7. Iepazīties ar informāciju par bērnu ēdināšanu (ēdienkarti).

4.8. Brīvi izvēlēties fakultatīvās nodarbības bērnam.

**5. Audzēkņu pienākumi**

5.1. Mācīties atbilstoši savai fiziskajai un garīgajai attīstībai, sagatavojoties pamatizglītības apguves uzsākšanai.

5.2. Ievērot Iestādes iekšējās kārtības noteikumus: bērns ir pilntiesīgs sabiedrības loceklis, viņa pienākumi pret sabiedrību pieaug atbilstoši vecumam.

5.3. Ievērot drošības instrukcijas.

5.4. Bērnam aizliegts iziet no grupas telpām bez pieaugušo pavadības, kā arī atstāt iestādes teritoriju.

5.5. Nenest uz iestādi asus, viegli uzliesmojošus priekšmetus, mājdzīvniekus u.c. objektus, kas neattiecas uz mācību darbu, kā arī rotaļlietas, kas mudina uz vardarbību un agresivitāti.

5.6.Ar cieņu izturēties pret saviem vecākiem, Iestādes darbiniekiem un citiem pieaugušajiem, kā arī pret valsti un tās simboliem.

5.7. Ievērot sabiedrībā pieņemtos uzvedības noteikumus. Nedrīkst aizskart citu bērnu tiesības un likumīgās intereses, aizliegts fiziski un psiholoģiski ietekmēt citus bērnus un pieaugušos.

5.8. Saudzīgi izturēties pret apkārtējo vidi – rotaļlietām, inventāru, dzīvo dabu.

**6. Vecāku pienākumi**

6.1 Sadarboties ar Iestādi: ar skolotājām pārrunāt audzēkņa izglītošanas un audzināšanas jautājumus.

6.2 Ievērot Iestādes Iekšējās kārtības noteikumus, bērnu, pedagogu un citu personu likumīgās tiesības.

6.3 Iestājoties Iestādē, sniegt informāciju par bērna dzimšanas datiem un iesniegt bērna medicīnisko karti 026 no ģimenes ārsta.

6.4 Noslēgt līgumu ar Iestādi par bērna izglītošanu Iestādē un ievērot tā nosacījumus.

6.5 Sniegt **precīzu** informāciju iestādes vadītājai un grupas pedagogiem par savu dzīvesvietu ( deklarēto un faktisko), sakaru līdzekļiem (informēt par dzīvesvietas un/vai telefona nr. maiņu), par bērna īpašajām vajadzībām, ēdināšanu, slimībām. Izmaiņu gadījumā paziņot par to grupas skolotājai. Ja par izmaiņām nav ziņots skolotājai, par sekām pilnu atbildību uzņemas vecāks, ja nav bijis iespējams ar viņu sazināties.

6.6 **Katru rītu audzēkni uz Iestādi atvest veselu, tīru, apgrieztiem roku un kāju nagiem, tīru galvu, tīrām ausīm, kājām un kārtīgi apģērbtu atbilstoši laika apstākļiem, ar viņam nepieciešamo maiņas apģērbu, kuru var viegli aizpogāt, atpogāt - ieteicams, lai tas nebūtu no tīras sintētikas (ziemā un slapjā laikā rezerves cimdi un bikses, siltajā laikā nepieciešama viegla galvas sega), apģērbu, kurā guļ dienas miegu.**

6.7 Nodrošināt bērnam piemērotus, ērtus apavus ar cietu zolīti (sandales, kurpes ar nelielu papēdīti), lai bērns bez grūtībām tos var uzvilkt, aiztaisīt un novilkt. Bērns nedrīkst nēsāt sandales bez siksniņām un čības. Virsdrēbes jāatstāj garderobē un jānomaina ielas apavi.

6.8 Nodrošināt ar higiēnas piederumiem (personīgo kabatlakatiņu, ķemmi, zobu higiēnas piederumi- no 3 gadiem); apavus; čībiņas muzikālajām nodarbībām. Par minēto lietu tīrību atbild vecāki.

6.9 Nodrošināt savu bērnu ar viņa izglītošanai nepieciešamiem materiāliem.

6.10 Ja vēlaties bērnam uz Iestādi dot līdzi cienastu svētku vai dzimšanas dienā, izvēlieties augļus un **vienojieties ar grupas audzinātāju**. Lūdzu pārliecināties par tā apjomu, lai pietiktu visiem grupas bērniem.Nav atļauts Iestādē uzturā lietot ledenes, ledenes uz kociņa un citus līdzīgus našķus, ar ko ir viegli aizrīties. Pirmsskolas iestādes konceptā ietilpst apmācība par veselīgu uzturu, kas izslēdz neveselīgu saldumu lietošanu uzturā.

6.11 Ar cieņu un toleranci izturēties pret Iestādes darbiniekiem. Sekmēt to, lai bērnam veidojas pozitīva attieksme un pieklājība pret apkārtējiem – **sasveicināties ar vecākiem, kuri atrodas bērnudārza teritorijā**.

6.12 Aizliegts Iestādē un tās teritorijā lietot necenzētus vārdus un izteicienus, pielietot vardarbību (fiziski, emocionāli un psiholoģiski ietekmēt un.pazemot audzēkņus un Iestādes darbiniekus), huligāniski uzvesties.

6.13 Saudzīgi izturēties pret Iestādes mantu un teritoriju, un mācīt to bērnam.

6.14 Atlīdzināt Iestādei zaudējumus, kas radušies bērna vai savas neatļautas rīcības rezultātā.

6.15 **Iepazīties ar informāciju, kas izvietota grupas vecāku informācijas stendā**

6.16 Pildīt vecāku sapulcēs pieņemtos ierosinājumus, rekomendācijas, tās ir saistošas arī tiem vecākiem, kuri sapulcē nav piedalījušies.

6.17 Ņemt vērā, ka aizliegts Iestādē un tās teritorijā ienest un lietot alkoholiskos dzērienus, narkotiskās vielas, tabakas izstrādājumus, pirotehniku, pārtikas produktus un medikamentus, un citas apreibinošas vielas.

6.18 Nepieļaut savu mājdzīvnieku (piemēram, suņu) atrašanos Iestādes teritorijā.

6.19 Aizliegts iebraukt Iestādes teritorijā ar personīgo transportu un novietot tos ceļā pie Iestādes vārtiem.

6.20. Ja vecāki nav paziņojuši par deklarētās dzīvesvietas maiņu, tad samaksa par bērnudārzu tiek aprēķināta pilnā apmērā, ietverot iestādes nesaņemto pašvaldības līdzfinansējumu.

**7 Darba dienas organizācija**

7.1 Iestādes darba laiks darba dienās ir no 7.00-19.00, tas ir, 12 stundas.

7.2 Pirmssvētku dienās Iestādes darba laiks var tikt saīsināts.

7.3 Saskaņā ar MK noteikumiem Nr. 716, apmācības forma pirmsskolas izglītības iestādē ir rotaļnodarbība visas dienas garumā.

7.4 Rotaļnodarbības notiek gan iestādes telpās, gan āra teritorijā (rotaļu un sporta laukumos).

7.5 Dienas ritms Iestādē izstrādāts saskaņā ar bērnu vecumu, ievērojot higiēnas prasības iestādēm, kas īsteno pirmsskolas izglītības programmu.

7.6 Dienas ritms pieejams grupā un pie Iestādes vadītājas.

7.7 Bērni tiek ēdināti trīs reizes dienā: brokastīs, pusdienās, launagā.

7.8 Katru dienu tiek organizētas pastaigas un rotaļas svaigā gaisā, to kopējais ilgums ir atkarīgs no laikapstākļiem.

7.9 Iestādes durvis ir slēgtas, nepieciešamības gadījumā pie durvīm ir zvans. Durvis, kas aprīkotas ar durvju kodu nav slēgtas Iestādes darba laikā. Grupās durvis slēdz grupas darbinieks. Pārējās durvis slēdz sētnieks.

**8 Kārtība, kādā notiek bērnu atvešana uz iestādi un aizvešana no tās**

8.1 Pirms bērns sāk apmeklēt Iestādi, vecāki iepazīstas ar dienas režīmu un pakāpeniski bērnu pie tā pieradina, nodrošinot bērnam saskaņotu dienas režīmu mājās ar dienas režīmu Iestādē.

8.2 **Bērnu nedrīkst vest uz Iestādi ar redzamām slimības pazīmēm savu un citu bērnu veselības labad**.

8.3 **Ja bērns ir vesels, ko apliecina ārsta izziņa, taču viņam ir nepieciešamas veselības nostiprināšanai lietot zāles trīs reizes dienā, tad vecāks pilnvaro to darīt grupas skolotājai**.

8.4 Bērnu atvest uz Iestādi un no Iestādes izņemt drīkst vecāki, to pilnvarotas personas, brāļi/māsas no 13 gadu vecuma.

8.5 Grupas skolotājai vecāki norāda personas, kurām ir tiesības izņemt audzēkni no Iestādes.

8.6 **Atvedot bērnu uz Iestādi, vecāki palīdz bērnam noģērbties un ieved viņu grupas telpā, paziņo grupas skolotājai par bērna ierašanos**. Šis noteikums var tikt mainīts vīrusu infekcijas un pandēmijas laikā.

8.7 Vecāki nedrīkst bērnu vienu pašu sūtīt uz Iestādi.

8.8 mazo grupu iekļūšanu un izkļūšanu no grupas telpām veic tikai ārdurvīm.

8.9 Aizliegts staigāt ar ielas apaviem iestādes vai grupas telpās.

8.10 Bērnu no Iestādes var izņemt jebkurā vecākiem izdevīgā laikā, bet ne vēlāk kā līdz plkst. 18.45. Obligāti jāziņo, ja vecāks nevarēs ierasties laikā.

8.11 Grupas skolotājai ir tiesības vakarā neatdot audzēkņus personām, par kurām nav brīdinājuši vecāki, kā arī jebkurai personai, kura pēc audzēkņa ieradusies reibuma stāvoklī.

8.12 Vecāki no rīta paziņo grupas skolotājai, ja bērnu no Iestādes izņems cita iepriekš norādītā persona.

8.13 Vecāki, ieejot vai izejot no Iestādes teritorijas, aizver rūpīgi durvis un vārtus.

8.14 Atstājot Iestādi, vecākiem ar bērnu obligāti ir jāatvadās no pedagoga vai pedagoga palīga. (Īpaši vasarā)

8.15 Bērnam aizliegts iziet no iestādes telpām bez skolotāja vai cita Iestādes darbinieka, vecāka vai citas pilnvarotas personas pavadības.

8.16 **Pēc bērna izņemšanas no Iestādes, viņš nedrīkst atgriezties Iestādes teritorijā**.

8.17 Ja vecāks kavē bērna izņemšanu no iestādes, norēķins par faktu saskaņā ar Iestādes – vecāku savstarpējo līgumu.

**9 Drošības nodrošināšana**

9.1 Bērna atrašanās laikā Iestādē par viņa dzīvību un veselību atbild Iestādes darbinieki.

9.2 Evakuācijas plāni ir izvietoti Iestādes katrā stāva gaitenī.

Informācija par operatīvo dienestu izsaukšanas kārtību un rīcību ārkārtas situācijās atrodas 1.stāva koridorā.

9.3 Atskanot trauksmes signālam, ja vecāks atrodas bērna grupā, nekavējoties jāatstāj Iestādes telpas pa evakuācijas izeju.

9.4 Iestādē, lai aizsargātu bērnu dzīvību un veselību, tiek ievērotas sekojoši noteikumi/instrukcijas:

9.4.1 ugunsdrošības instrukcija

9.4.2 darba aizsardzības instrukcijas

9.4.3 civilās aizsardzības plāns

9.4.4 pirmās palīdzības instrukcija

9.4.5 Instrukcijas izglītojamajiem:

 Nr. 1 Izglītojamo rīcība nodarbību telpās, kurās ir iekārtas un vielas, apdraudošas izglītojamo drošību un veselību.

Nr. 2 Izglītojamo rīcība ugunsdrošības ievērošanā.

Nr. 3 Izglītojamo rīcība elektrodrošības ievērošanā

Nr. 4 Izglītojamo rīcība pirmās palīdzības sniegšanā

Nr. 5 Izglītojamo rīcība ekskursijās un pārgājienos

Nr. 6 Izglītojamo drošība masu pasākumos, kuros piedalās 100 un vairāk bērni

Nr. 7 Izglītojamo drošība sacensībās un nodarbībās

Nr. 8 Izglītojamo rīcība ekstremālās situācijās

Nr. 9 Izglītojamo rīcība nestandarta situācijās

Nr. 10 Ceļu satiksmes drošības ievērošana

Nr. 11 Drošība uz ūdens un ledus

Nr. 12 Personīgās higiēnas un darba higiēnas ievērošana

Nr. 13 Darba drošība veicot praktiskos darbus

Nr.14 Rīcība spēcīgas vētra gadījumā.

9.5 Pirms masu pasākuma apmeklējuma grupas skolotāja ar bērniem pārrunā kārtības noteikumus šādos pasākumos. Par pārrunāšanas faktu skolotāja veic ierakstu nodarbību žurnālā. Par audzēkņu drošību Iestādes organizētajos pasākumos atbild pasākuma organizators.

9.6 Pirms došanās ekskursijās, tālās pastaigās grupas skolotāja instruē bērnus par kārtības noteikumiem pasākumā. Par noteikumu pārrunāšanas faktu skolotāja veic ierakstu nodarbības žurnālā. Vienas grupas bērnus (līdz 25) pavada divi pieaugušie.

9.7 Sporta un mūzikas skolotāja iepazīstina ar kārtības noteikumiem zālē 1. un 2. semestra pirmās nodarbības laikā. Par noteikumu pārrunāšanas faktu skolotāji veic ierakstus nodarbību žurnālā.

9.8 Ekstremālās situācijās skolotāja sniedz pirmo neatliekamo palīdzību vai, ja nepieciešams, evakuē bērnus, skolotājas palīdze izsludina trauksmi un griežas pie iestādes atbildīgā dežuranta pēc palīdzības. Pieaugušie rīkojas atbilstoši apstiprinātam plānam ārkārtas situācijās.

9.9 Nodrošinot sava bērna un apkārtējo bērnu drošību, pārbaudīt, ko bērns ņem līdzi uz Iestādi, pārbaudīt arī viņa kabatas. Nepieļaut ņemt līdzi asus, ugunsnedrošus priekšmetus, kā arī medikamentus, tabletes, vitamīnus.

9.10 Divriteņus, skuterus drīkst lietot izmantojot aizsargķiveres un aizsargus ceļiem un elkoņiem, braucot tikai pedagogu norādītajā āra teritorijā.

9.11 Iestādes darbinieki neatbild par dārglietām (ķēdītēm, auskariem, gredzeniem, utt), ko bērns ir paņēmis līdzi uz Iestādi.

9.12 Iestādes darbinieki neatbild par iestādes teritorijā atstātajiem ratiņiem, riteņiem, skrejriteņiem.

**10 Kārtība, kādā iestādē uzturas nepiederošas personas**

10.1 Iestādei piederošas personas ir: Iestādes darbinieki, audzēkņi un audzēkņu vecāki un viņu pilnvarotas personas, bet ne vairāk kā viena persona vienlaicīgi.

10.2 Iestādes darbību kontrolējošo institūciju amatpersonas ierodoties Iestādē uzrāda dienesta apliecību un informē Iestādes vadītāju par savas ierašanās mērķi.

10.3 Personas, kuras ierodas Iestādē ar mērķi iesniegt iesniegumus, priekšlikumus vai sūdzības, griežas pie Iestādes vadītājas pieņemšanas laikā, vai arī iepriekš vienojas par citu tikšanās laiku.

10.4 Iestādes durvis ir slēgtas. Uz ieradušās personas zvana ierodas iestādes darbinieks, kurš noskaidro apmeklējuma mērķi un ielaiž apmeklētāju.

10.5 Par katru nepiederošas personas  ierašanās  gadījumu jāinformē Iestādes  vadītāja vai dežurējošais administrācijas darbinieks, kuriem saņemtā informācija jānodod Iestādes vadītājai.

10.6 Nepiederošām personām Iestādē atrasties aizliegts un aizliegts veikt jebkādas darbības bez iestādes vadītāja atļaujas.

10.7 Jebkuram iestādes darbiniekam ir tiesības apturēt svešu personu un pajautāt atrašanās iemeslu iestādē vai tās teritorijā un uzrādīt personu apliecinošu dokumentu.

10.8 Iestādes darbinieks, sastopot Iestādei nepiederošu personu, pavada to līdz Iestādes vadītājam vai atbildīgajam dežurantam.

**11 Kārtība, kādā tiek veikti norēķini ar vecākiem**

11.1 Norēķini par saņemtajiem Iestādes pakalpojumiem notiek saskaņā ar Iestādes un vecāku savstarpējo līgumu.

11.2. Stājoties iestādē tiek iemaksāta drošības nauda par pēdējo mēnesi.

11.2 Aizpildīto paziņojumu par norēķinu grupas skolotāja izsniedz vecākiem.

11.3 **Vecākiem paziņojumā par rēķinu norādītā summa jāsamaksā līdz tekošā mēneša 10.datumam ar pārskaitījumu bankas kontā.**

11.4 Neskaidrību gadījumos par vecāku maksas aprēķināšanu var interesēties:

pie Iestādes vadītājas (tālrunis 29337554) un grāmatvedībā (tālrunis 63080715).

**12 Rīcība gadījumos, kad bērns neapmeklē iestādi**

12.1 Gadījumā, kad bērns neapmeklē iestādi attaisnojošu iemeslu vai slimības dēļ, vecākiem par to ir jāpaziņo līdz plkst. 8.45 pirmajā saslimšanas dienā savas grupas skolotājai.

12.2 Ja audzēknis slimības dēļ Iestādi neapmeklē, tad pēc audzēkņa izveseļošanās vecāki iesniedz skolotājai ārsta izziņu par audzēkņa veselības stāvokli.

12.3 Par bērna atgriešanos iestādē pēc pārtraukuma, jāpaziņo iepriekšējā dienā līdz plkst.17.00

12.4 Ja bērns attaisnojošu iemeslu dēļ neapmeklē Iestādi, tad vieta tajā tiek saglabāta uz vecāku iesnieguma pamata saskaņā ar Iestādes un vecāku savstarpējo līgumu.

12.5 Ja bērns iestādi neapmeklē citu iemeslu dēļ, tad vecāki pirms tam raksta iesniegumu par katru atvaļinājuma dienu. (kopā 45 darba dienas mācību gadā)

**13 Par piecgadīgo un sešgadīgo bērnu izglītību**

13.1 Saskaņā ar Izglītības likumu, bērna vecāki ir atbildīgi par to, lai bērns iegūtu izglītību.

13.2 Piecgadīgo un sešgadīgo bērnu sagatavošana pamatizglītības apguvei tiek sākta tajā kalendārajā gadā, kad bērnam aprit pieci gadi.

13.3 Piecgadīgo un sešgadīgo bērnu apmācību bērns apgūst līdz kalendārajam gadam.Bērns kļūst septiņus gadus vecs. Atkarībā no bērna veselības stāvokļa un psiholoģiskās sagatavotības, sagatavošanu pamatizglītības apguvei var pagarināt par vienu gadu: saskaņojot ar vecākiem, pamatojoties uz pedagoģiski medicīniskās komisijas un ģimenes ārsta atzinumu.

13.4 Izglītojamajam uzsākot skolas gaitas, vecākiem, kuru bērns ir apmeklējis un apguvis piecgadīgo un sešgadīgo mācību programmu, tiek izsniegta noteiktas formas apliecinājums “Gatavība pamatizglītības uzsākšanai”, kura iesniedzama vispārējā izglītības iestādē, kurā bērns uzsāks mācības 1.klasē.

**14 Uzņemšanas un atskaitīšanas kārtība**

14.1 Bērnu uzņemšana notiek visa kalendārā gada laikā.

14.2 Bērnu uzņem, pamatojoties uz vecāku iesniegumu, Medicīnas karte nr. 026 un pirmo iemaksu.

14.3 Iegūtie bērnu un vecāku personas dati (arī fotogrāfijas) tiek izmantoti tikai un vienīgi ar iestādes darbību saistītos jautājumos (līgumu izveidei, ievadīšanai Valsts izglītības informācijas sistēmas (www.viis.lv) datu bāzē, fotogrāfijas ievietošanai ietādes telpās, mājas lapā) un netiek izpausti trešajām personām bez viņu rakstiskas piekrišanas;

14.4 Vadītāja lēmumu par bērna atskaitīšanu no Iestādes var pieņemt šādos gadījumos:

14.4.1 ja bērna veselības stāvoklis pēc ģimenes ārsta atzinuma nepieļauj atrašanos vispārējā tipa pirmsskolas izglītības iestādē;

14.4.2 ja vecāki sistemātiski nepilda Iestādes Noteikumus.

14.5 Par bērna atskaitīšanu no Iestādes vecāki tiek brīdināti rakstiski ierakstītas vēstules veidā uz bērna deklarēto dzīvesvietu 7 kalendārās dienas iepriekš.

14.6 Bērna vieta iestādē saglabājas: viņa slimības, karantīnas laikā, vecāku kārtējā atvaļinājuma laikā.

14.7. Ja bērns neapmeklē Iestādi ilgāk par diviem mēnešiem bez ārsta zīmes, tad stājas spēkā vecāku maksa pilnā apmērā, kas ietver arī pašvaldības finansējuma daļu.

**15 Atbildība par noteikumu neievērošanu**

15.1 Noteikumu ievērošana visiem vecākiem un iestādes personālam ir obligāta.

15.2 Noteikumu neievērošanas gadījumā:

15.2.1 grupas skolotāja vai Iestādes vadītāja var izteikt mutisku aizrādījumu vai veikt individuālas pārrunas ar vecākiem;

15.2.2 vadītāja var nosūtīt rakstisku brīdinājumu par audzēkņa atskaitīšanu no Iestādes;

15.2.3 būtisku vai atkārtotu pārkāpumu gadījumā vadītāja var ar rīkojumu atskaitīt audzēkni no Iestādes audzēkņu saraksta;

15.3. Gadījumos, kad vecāki pārkāpuši Noteikumus, grupas skolotāja vai cits Iestādes darbinieks iesniedz rakstisku ziņojumu Iestādes vadītājai.

15.4. Jautājumus var izskatīt individuālās pārrunās, grupas vecāku sapulcē.

15.5. Gadījumos, kad ir aizdomas par pielietoto vardarbību, administratīvi vai krimināli sodāmiem pārkāpumiem pret audzēkņiem, Iestāde sazinās ar vecākiem un nekavējoties ziņo tiesībsargājošām iestādēm.

15.6. Atcerieties, ka ģimene ir atbildīga par sava bērna veselību, labsajūtu, izglītību un audzināšanu. Ģimene ir tā, kas sagatavo bērnu dzīvei un pirmsskolas izglītības iestāde palīdz to realizēt.

**16. Kārtība, kādā vecāki un audzēkņi tiek iepazīstināti ar Noteikumiem**

16.1. Pirms bērna uzņemšanas Iestādē vecāki iepazīstas ar Noteikumiem un apliecina to ar savu parakstu iesniegumā, savstarpējā līguma parakstīšanas laikā pie vadītājas.

16.2 Grupu skolotājas katru gadu septembrī organizētajās grupas sapulcēs aicina vecākus atkārtoti iepazīties ar Noteikumiem, par ko vecāki parakstās grupas sapulces protokolā.

16.3. Noteikumi tiek izvietoti un ar tiem var iepazīties katras grupas informācijas stendā vecākiem un iestādes mājas lapā.

16.4. Audzēkņi ar iekšējās kārtības noteikumiem tiek iepazīstināti mācību gada sākumā un attiecīgajos mācību tematos.

**17. Infekcijas slimību pazīmes, kuras liedz izglītojamajam apmeklēt Iestādi:**

(saskaņā ar Ministru kabineta 2013. gada 17. septembra noteikumiem Nr. 890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”)

**-zarnu infekcijas slimības pazīmes** – caureja (šķidra vēdera izeja trīs un vairāk reizes dienā), ēstgribas zudums, nelabums, vemšana, vēdersāpes ar vai be ķermeņa temperatūras paaugstināšanos;

**-citu akūto augšējo elpceļu infekciju pazīmes** – iesnas, klepus, šķaudīšana, rīkles iekaisums, apgrūtināta elpošana, acu konjunktīvas iekaisums ar vai bez paaugstinātas ķermeņa temperatūras;

**- ķermeņa temperatūras paaugstināšanās virs 37,5 °C** (mērot ķermeņa temperatūru padusē) bez citām infekcijas slimības pazīmēm vai virs 37,0 °C, ja ir citas infekcijas slimības pazīmes;

**- pedikulozes (utainības) pazīmes** - pastāvīga spēcīga galvas un kakla mugurējās daļas ādas nieze, ādas (aizauss rajonā un kakla mugurējā daļā) sakasījumi - mazi, sarkani uztūkumi, ādas sacietējumi ar seroziem (ūdeņainiem) izdalījumiem. Mazi, balti plankumi (oliņas vai gnīdas) pie mata saknes, ko ir grūti atdalīt. Redzami paši parazīti – galvas utis;

**-kašķa pazīmes** – izteikta nieze un nelieli pūslīši, kas var būt klāti ar krevelītēm. Pūslīši pārsvarā ir uz vietām, kur ir plāna āda, piemēram, pirkstu starpās, uz vēdera, augšdelmu iekšpusēs pie padusēm, uz apakšdelmu locītavām pie plaukstas, uz dzimumorgāniem (niezes dēļ bērns ir kašķīgs, nevar koncentrēties);

**-enterobiozes (spalīšu invāzijas) pazīmes** - izteikta (mokoša) nieze anālās atveres apvidū, kas var būt par cēloni bērna bezmiegam, neirastēnijai. Anālās atveres apvidus kasīšana dažreiz rada izsitumus, iekaisumu un pat strutošanu.

**-mikrosporijas (infekcioza ādas sēnīšu slimība) pazīmes** – uz ādas apaļi vai ovāli, sārti plankumi, kas, izzūdot no centra, veido divus vienu otrā ieslēgtus gredzenus. Galvas matainajā daļā lieli plankumi ar ādas lobīšanos, mati pie pamatnes nolūzuši;

**-pazīmes – paaugstināta ķermeņa temperatūra līdz 38 – 39°C**, galvassāpes, vispārējs nogurums, ēstgribas zudums, pēc 2 – 4 dienām dažādās ķermeņa vietās, arī galvas matainajā daļā, parādās nelieli, nedaudz piepacelti, sārti izsitumi, kuri ātri vien piepildās ar dzidru vai bālganu šķidrumu un kļūst par pūslīšiem. Pūslīši pārplīst vai kasot tiek pārplēsti, to vietās veidojas krevelītes;

**-tuberkulozes pazīmes** – var izpausties kā saaukstēšanās vai gripa, pēc kuras bērns ilgstoši nevar atlabt, ieildzis bronhīts, pneimonija, kas nepadodas ārstēšanai. Lielāki bērni sūdzas par galvassāpēm, nogurumu, var būt nedaudz paaugstināta ķermeņa temperatūra (37,1 – 37,5 C). Zīdaiņiem raksturīgi, ka viņi slikti pieņemas svarā, ir saguruši un raudulīgi;

**-masalu pazīmes** – klepus, iesnas, konjunktivīts (acu konjunktīvas iekaisums), izsitumi, paaugstināta ķermeņa temperatūra;

**-masaliņu pazīmes** – izsitumi, limfmezglu pietūkums un paaugstināta ķermeņa temperatūra;

**-vējbaku pazīmes** **– paaugstināta ķermeņa temperatūra līdz 38 – 39°C**, galvassāpes, vispārējs nogurums, ēstgribas zudums, pēc 2 – 4 dienām dažādās ķermeņa vietās, arī galvas matainajā daļā, parādās nelieli, nedaudz piepacelti, sārti izsitumi, kuri ātri vien piepildās ar dzidru vai bālganu šķidrumu un kļūst par pūslīšiem. Pūslīši pārplīst vai kasot tiek pārplēsti, to vietās veidojas krevelītes;

**-akūta vīrushepatīta (ieskaitot A hepatītu) pazīmes** – slikta dūša, ēstgribas zudums, nogurums, paaugstināta ķermeņa temperatūra, sāpes labajā paribē, iespējami zarnu trakta darbības traucējumi ar vai bez paaugstinātas ķermeņa temperatūras, vēlāk ādas un acu dzelte, tumšs urīns un gaiši izkārnījumi;

**-gripas pazīmes** – pēkšņs slimības sākums, galvassāpes, drudzis, paaugstināt ķermeņa temperatūra, muskuļu sāpes, kaulu „laušanas sajūta”, aizlikts deguns bez iesnām un sauss, rejošs klepus;

**18. Rīcība gadījumos, kad bērnam konstatētas infekcijas slimību pazīmes:**

 18.1. Ja bērnam, atrodoties iestādē, parādās kāda no norādītajām slimības pazīmēm, tad grupas skolotājs vai skolotāja palīgs **obligāti** informē iestādes vadītāju.

18.2. Iestādes vadītājs nodrošina iespējami saslimušā bērna nošķiršanu no pārējiem grupas bērniem.

18.3. Iestādes vadītājs nodrošina pastāvīga darbinieka klātbūtni pie saslimušā bērna, kurš ir nošķirts no citiem  grupas bērniem.

18.4. Iestādes vadītājs informē bērna vecākus vai aizbildņus par bērna iespējamo saslimšanu.

18.5. Ja radušās aizdomas par grupveida saslimšanu, iestādes vadītājas pienākums ir telefoniski informēt SPKC (Slimību profilakses un kontroles centrs) attiecīgās reģionālās nodaļas epidemiologu.

18.6. Ja saslimst darbinieks, viņš nekavējoties par to ziņo darba devējam un vēršas pie sava ģimenes ārsta.

18.7 Iestādes vadītājs informē  bērnu mātes, kā arī darbinieces – grūtnieces par šādām infekcijas slimībām: vējbakas, masalas, masaliņas un infekciozā eritēma, kas var ietekmēt gaidāmā bērna veselību.

**19. Kārtība, kādā tiek nodrošināta MK noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai:**

Lai novērstu Covid-19 infekcijas izplatību sabiedrībā kopumā un mūsu izglītības iestādē, ir jāievēro šādi pamatprincipi:

**Informēšana:** Lai īstenotu informēšanas pamatprincipu, pakalpojuma sniedzējs labi redzamā vietā izvieto vismaz šādu informāciju par piesardzības pasākumiem:

* *brīdinājumu*, ka attiecīgajā vietā nedrīkst atrasties personas, kurām noteikta pašizolācija, mājas karantīna vai izolācija,vai kurām ir elpceļu infekcijas slimības pazīmes;
* info kanāli: Whatsapp grupas, informācijas stends grupās, telefons,

Atbildīgā persona: ppii vadītāja A.Ivuškāne

**Distancēšanās**: pirmsskolas izglītības iestādē distancēšanās noteikta vienas grupas ietvaros;

Atbildīgās personas: mūzikas skolotāja I. Cine, grupu skolotājas Z. Pjatņica, I. Freimane, I. Savicka, L. Malkoviča, I. Kārkliņa

**Higiēna:** Lai nodrošinātu higiēnas prasību ievērošanu, iestādē tiek veikti vismaz šādi piesardzības pasākumi:

 - roku higiēnai nodrošina siltu ūdeni, šķidrās ziepes un roku susināšanas līdzekļus vai spirtu saturošus roku dezinfekcijas līdzekļus (kas satur vismaz 70 % etanola);

 - veic regulāru telpu un virsmu, tai skaitā inventāra un darba aprīkojuma, tīrīšanu un dezinfekciju, īpašu uzmanību pievēršot virsmām un priekšmetiem, ar kuriem cilvēki bieži saskaras (piemēram, durvju rokturi, galdu virsmas, krēslu roku balsti, virsmas tualetēs, krāni)

Atbildīgā persona: saimnieciskā darba vadītāja S. Narvaiša, skolotāju palīgi

**Personas veselības stāvokļa uzraudzība**: Lai nodrošinātu personu veselības stāvokļa uzraudzību un apzinātu kontaktpersonas, iestādē veic vismaz šādus piesardzības pasākumus:

* Izglītības iestādē neuzturas personas ar akūtas elpceļu infekcijas slimības pazīmēm vai personas, kam noteikta pašizolācija, mājas karantīna vai izolācija;

Atbildīgās personas: vadītāja A.Ivuškāne, izglītojamo vecāki, grupu skolotājas, skolotāju palīgi.

**20.Vecāku ievērībai:**

 **Bērni nedrīkst apmeklēt iestādi, ja novērojama kāda no iepriekš minētajām slimību pazīmēm;**

* jāņem vērā, ka visas minētās infekcijas slimību pazīmes bērniem parasti vienlaikus nenovēro iespējams, ka būs novērojamas tikai dažas no tām.
* papildus iepriekš minētajām infekcijas slimību pazīmēm raksturīgas arī izmaiņas bērna uzvedībā – miegainība, atteikšanās ēst, dzert, raudulība, paātrināta elpošana, galvassāpes, nespēks u.c.

**Noslēguma jautājumi**

21. Izmaiņas Iekšējās kārtības noteikumos var ierosināt Iestādes personāls, bērnu vecāki.

22. Izmaiņas iekšējās kārtības noteikumos apstiprina SIA “Mītavas Elektra” valdes priekšsēdētāja.

Sagatavoja: SIA “Mītavas Elektra” PII “Varavīksne” vadītāja Aija Ivuškāne